|  |
| --- |
| **Nastavni zavod za hitnu medicinu Grada Zagreba, Heinzelova 88, Zagreb** |
| OIB: 44879111575, MB: 03270726, IBAN: HR5624020061100961533 |
| RKP: 25827 |
| Razina: 31 -proračunski korisnik JLP(R)S koji obavlja poslove u sklopu funkcija koje se decentraliziraju |
| Djelatnost: 8622 Djelatnosti specijalističke medicinske prakse |

Izvještaj o godišnjem izvršenju financijskog plana za 2023.

**OBRAZLOŽENJE**

Zagreb, 7. ožujka 2024.

Sukladno važećim propisima i metodologiji izrade, Plan prihoda i rashoda poslovanja i rashoda za nabavu nefinancijske imovine za 2023. godinu donijet je 05.12.2022. godine (dalje u tekstu: Plan). Plan se temeljio na tada postojećem načinu i uvjetima financiranja od strane HZZO-a, minimalno potrebnim decentraliziranim sredstvima i ostalim načinima stjecanja prihoda. Slijedom kretanja prihoda i rashoda poslovanja, novonastalim potrebama i postignutim cijenama nabave pojedinih roba i usluga, Plan je mijenjan i dopunjen dva puta tijekom 2023. godine:

* financijski plan za 2023. godinu donesen je 05.12.2022. godine (16.812.380 eur)
* prijedlog I. izmjene i dopune plana donesen je 21.06.2023. a na snazi je od 01.08.2023. (15.876.980 eur)
* prijedlog II. izmjene i dopune plana sastavljen je 21.09.2023., a na snazi je od 12.12.2023. (15.885.730 eur)

Realizacija dijela prihoda ovisi o različitim čimbenicima na koje Zavod ne može bitno utjecati, a navedeno vrijedi i za većinu rashoda poslovanja. Zbog toga nastaju odstupanja u visini pojedinih planskih stavki prihoda i rashoda, kao na primjer: nova vozila kupljena tijekom 2022. godine smanjila su privremeno trošak rezervnih dijelova, međutim isporučena su sa opremom koja pak iziskuje prilagodbe za rad te trajno kupovinu specifičnog pribora i potrošnog materijala. U smislu racionalizacije poslovanja, spomenimo da je mjesto troška „Laboratorij“ u prvoj polovici 2023. godine prestalo s generiranjem analiziranih nepotrebnih rashoda. Izmjene temeljnih kolektivnih ugovora u 2023. odnosno najave njihovih daljnjih izmjena, stvaraju dodatne rashode koji nisu sinhronizirani s trenutkom i iznosom prihoda iz koji se trebaju namiriti. Nadalje, činjenica da se kreditni rejting države popravio i da je stopa inflacije smanjena još ne utječu bitno na ionako uvećane cijene određenih proizvoda i usluga koje su Zavodu potrebne za funkcioniranje.

Primjenom važećeg računovodstvenog sustava za proračunske korisnike po konačnom obračunu za 2023. iskazan je sljedeći financijski rezultat (Tablica 1).

*Tablica 1: Sažetak - prihodi, rashodi i višak/manjak (u EUR, bez eurocenti)*

|  |  |  |  |  |  |  |
| --- | --- | --- | --- | --- | --- | --- |
| R. br. | NAZIV | Plan 2023. | Ostvarenje 2022. | Ostvarenje 2023. | Indeks 4/2 | Indeks 4/3 |
|  | *1* | *2* | *3* | *4* | *5* | *6* |
| 1. | Ukupan prihod i primici | 15.885.730 | 18.059.634 | 15.919.274 | 100,2 | 88,1 |
| 2. | Manjak prihoda iz preth. godine |   | -392.680 | -699.659 |   | 178,2 |
| 3. | Ukupno raspoloživa sredstva | 15.885.730 | 17.666.954 | 15.219.615 | 95,8 | 86,1 |
| 4. | Ukupni rashodi i izdaci | 15.885.730 | 18.366.613 | 16.566.092 | 104,3 | 90,2 |
| 5. | Manjak prihoda po konačnom obračunu  |   | -699.659 | -1.346.477 |   | 192,4 |

Iz navedenih podataka razvidno je da **je po konačnom obračunu za 2023. ostvaren manjak prihoda u iznosu od 1.346.477,18 eur.** Ostvareni manjak prihoda posljedica je velikim dijelom neravnomjernog povećanja limita od strane HZZO-a, koji **ne prati povećanje plaća i povećanje cijena troškova poslovanja**. Vrijednost koeficijenta za plaće u 2023. godini povećavala se dva puta, i to: 2% za plaće od travnja i još 5% za plaće od listopada pa stoga limit nije dovoljan za redovno poslovanje u otežanim uvjetima pogođenim inflacijom. Dodacima Temeljnom kolektivnom ugovoru povećana je nagrada za godišnji odmor (regres) i nagrada za božićne blagdane (božićnica), što je rezultiralo većim troškovima koji nisu bili planirani. Isto tako **fluktuacija** radnika, **bolovanja** i poteškoće kod **zapošljavanja** novih radnika, imaju za posljedicu veće rashode za plaću (prekovremeni rad). Neizvjesnost **cijena energenata** (nastavak provedbe 5. paketa mjera Vlade Republike Hrvatske iz rujna 2023. do ožujka 2024.), **sve češći popravci infrastrukture** poslovne zgrade središnjice u Heinzelovoj ulici (grijanje, hlađenje, odvodnja, nadzor, dizala, autopraonica, automehaničarska radionica i sl.) koje se nije planski zanavljalo pri isteku korisnog vijeka upotrebe već se manjim zahvatima nastojalo produljiti njihovo korištenje, potom samo povećanje troškova usluga tekućeg i **investicijskog održavanja** objekata, opreme i vozila, sve se to odrazilo na negativno poslovanje. Zbog rasta mjesečnog troška **osiguranja** bilo je potrebno revidirati i okvirni sporazum sa osiguravateljem. I dalje rastu troškovi pristojbi, naknada i **sudskih postupaka** vezano za isplate po pravomoćnim presudama po tužbama za prekovremene sate i za osnovicu (navedeni rashodi rastu za 26% u 2023. u odnosu na 2022.).

Slijede detaljniji podaci o ostvarenim prihodima i rashodima, odnosno detaljnije obrazloženje razloga poslovanja s navedenim manjkom prihoda.

## Prihodi

*Tablica 2: Podaci o prihodima i primicima (u EUR)*



**Plan prihoda i primitaka** za 2023. je ostvaren u neznatno većem postotku (100,2%), što je velikim dijelom posljedica doznačenih namjenskih sredstava od Grada Zagreba za zaostatke iz 2022. godine za mrežnu i sistemsku opremu.

Pokriće troškova za specijalizante (planirana su EU sredstva iz postojećeg ESF ali i nova iz NPOO) su naplaćena u manjem iznosu od planiranog jer je u 2023. Europski socijalni fond završio s korištenjem a financiranje iz NPOO još nije realizirano. Realizacija prihoda iz EU fondova kroz NPOO imala bi ionako neutralan efekt jer bi zbog izbjegavanja dvostrukog financiranja dobivena sredstva bila uplaćena HZZO-u budući da nije bilo zamjenskog zapošljavanja za djelatnike upućene na specijalizaciju.

*Tablica 2a) Pregled EU projekata (Specijalističko usavršavanje doktora iz hitne medicine, ESF, 2018-2023)*

|  |  |  |  |  |  |
| --- | --- | --- | --- | --- | --- |
| Ozn. | Početak provedbe projekta | Status projekta |  Ugovoreni iznos projekta (EUR)  | Iznos bespovratnih sredstava dodijeljen ustanovi (EUR) | Napomena |
| A | 25.05.2018 | Započet, nerealiziran |  167.721,59 €  | 23.140,55 €  | Specijalizant je 12.11.2018. otkazao ugovor i odustao od specijalizacije radi započinjanja druge specijalizacije. Do 02.07.2019. ustanovi su isplaćena prvotno odobrena sredstva u iznosu 174.352,44 kn/23.140,55 eur.  |
| B | 25.05.2018 | Završen |  165.916,87 €  | 149.948,04 €  | Specijalizant je položio specijalistički ispit 16.10.2023. i započeo 02.11.2023. rad u matičnoj zdravstvenoj ustanovi. |
| C | 25.05.2018 | U provedbi |  165.308,21 €  | 161.364,69 €  | Specijalizant na 31.12.2023. još nije položio specijalistički ispit radi privremene nesposobnosti za rad, a što sukladno odredbama Pravilnika o specijalističkom usavršavanju doktora medicine predstavlja opravdani razlog zbog kojeg se trajanje specijalizacije produžuje. Prihvatljivost troškova projekta završila je 31.12.2023. |
| D | 25.05.2018 | U provedbi |  162.834,86 €  | 148.660,58 €  | Specijalizant na 31.12.2023. još nije položio specijalistički ispit radi korištenja dopusta iz propisa kojim se regulira rodiljni, posvojiteljski i roditeljski dopust, a što sukladno odredbama Pravilnika o specijalističkom usavršavanju doktora medicine predstavlja opravdani razlog zbog kojeg se trajanje specijalizacije produžuje. Prihvatljivost troškova projekta završila je 31.12.2023. |
| E | 03.09.2018 | Završen |  167.773,41 €  | 149.948,04 €  | Specijalizant je položio specijalistički ispit 16.10.2023. i započeo 02.11.2023. rad u matičnoj zdravstvenoj ustanovi. |

Kod poslova na tržištu (dežurstva i edukacije) vidljivo je smanjenje u odnosu i na planirano i realizirano prethodne godine. Refundacije za rashode po osnovi sudskih tužbi zbog pogrešnog obračuna plaća (prekovremeni i osnovica) dogodile su se u drugom dijelu godine ali ne u visini planiranih veličina.

U 2023. izostale su nadoknade Grada Zagreba troškova za potrebe „Covid-19“ u vidu zaključaka gradonačelnika viđenih u 2022., ali je zato u većem iznosu odobreno povećanje limita iz lokalnog proračuna za rashode poslovanja kroz II. izmjenu financijskog plana.

Na kontu 6341 Tekuće pomoći od izvanproračunskih korisnika (HZZO), Zavod u 2023. počinje, temeljem preporuka stručne literature, knjižiti prihode temeljem Odluke o posebnoj nagradi radnicima u sustavu zdravstva koji obavljaju poslove vezane za pružanje zdravstvene skrbi pacijentima oboljelima od bolesti Covid-19 (NN136/20), ranije knjiženo na 6731.

Vlastite prihode Zavod uglavnom ostvaruje pružanjem zdravstvenih usluga mimo HZZO-a, pružanjem usluga edukacije te usluga dežurstava na športskim i drugim masovnim skupovima, takozvanim uslugama za „tržište“. Zatim slijedi naknada štete od osiguravajućih društava, prodaja nefinancijske imovine i ostali prihodi. Tijekom godine Zavod je primio određenu količinu zaštitnih sredstava, koja je knjižena na povećanje obujma kratkotrajne imovine u iznosu od 44.951,01 eur (podskupina 915). Ove su donacije, iako smanjene u odnosu na godinu ranije, omogućile efikasniju zaštitu djelatnika. Prodajom sedam rashodovanih sanitetskih vozila ostvareno je 7.703,00 eur prihoda od nefinancijske imovine. Prodaja je provedena posredstvom TRCZ Automobili d.o.o. Od prvotno planiranog novog bankovnog zaduženja Zavoda kod banaka (razred 8) za kupnju idućeg kontingenta vozila sukladno planu obnove voznog parka odustalo se odnosno prebacilo u 2024. na financiranje kroz sredstva lokalnog proračuna zbog nepovoljnih uvjeta kreditiranja u datom trenutku 2023. godine.

Sukladno gore navedenom, ukupni prihodi i primici su ostvareni u većem iznosu za **33.544,17 eur** u odnosu na Plan. Kako se osnovna djelatnost Zavoda financira iz proračuna od HZZO-a, razumljiva je i struktura ostvarenog prihoda poslovanja prikazana u grafičkom prikazu (Grafikon 1).

Grafikon 1: Struktura prihoda i primitaka NZHMGZ u 2023.



Na dan 31. prosinca 2023. obračunato je i čeka na naplatu 1.388.620,78 eur potraživanja, od čega je svega 62.854,29 eur (4,53%) dospjelo na naplatu.

*Tablica 3: Podaci o potraživanjima na dan 31.12 2023. (u EUR)*

|  |  |  |  |
| --- | --- | --- | --- |
| Kupac | Ukupno potraživanje | Dospjelo< 90 dana | Dospjelo> 90 dana |
| HZZO (167) | 1.299.010 | 182 |   |
| - mjesečna naknada po Ugovoru | 1.204.084 |   |   |
| - gorivo | 87.770 |   |   |
| - ostale naknade po Ugovoru | 7.157 | 182 |   |
| POTRAŽIVANJE TEMELJEM PRIJENOSA EU SREDSTAVA (163) | 10.000 |   |   |
| POTRAŽIVANJA ZA PRUŽENE USLUGE (166) | 33.204 | 15.761 | 914 |
| - potraživanja za usluge dežurstva | 892 |   |   |
| - potraživanja od pruženih usluga MUP-u | 24.370 | 14.526 | 506 |
| - potraživanja za zakup prostora | 2.736 | 1.202 |   |
| - potraživanja za edukacije i od državnog odvjetništva | 5.207 | 33 | 408 |
| OSTALA POTRAŽIVANJA (1652) | 46.407 | 45.997 |   |
| **UKUPNO (16)** | **1.388.621** | **61.940** | **914** |

Odnosno:

* 1.299.009,98 eur s osnova pruženih zdravstvenih usluga, koje se potražuje od HZZO temeljem glavarine i ostalih ugovorenih stavki
* 9.999,77 eur s osnova podnesenih zahtjeva za nadoknadom sredstava temeljem prijenosa EU sredstava
* 33.203,93 eur s osnova pruženih usluga na tržištu (vlastiti prihodi)
* 46.407,10 eur s osnova ostalih raznih potraživanja (ovo se primarno odnosi na odštetni zahtjev za štetni događaj iz 2022., za vozilo reg. ozn. ZG-2958-IT).

Od ukupnih 1.388.620,78 eur iskazanog potraživanja na dan 31.12.2023., na dan 31. siječnja 2024. ostalo je nenaplaćeno 67.135,05 eur (bez obzira na dospjelost), a dospjelo nenaplaćeno potraživanje zabilježeno na 31.12. (62.854 eur) svelo se do 15.02.2024. na 3.493,29 eur (razlika dospjelog potraživanja je naplaćena).

## Rashodi

Pri planiranju rashoda poslovanja uvijek se nastoji osigurati dovoljno sredstava za isplatu plaća i drugih primanja radnika sukladno važećim propisima i internim aktima. Jednako tako postupa se i sa planiranjem sredstava potrebnih za pokriće ostalih rashoda poslovanja proizašlih iz obavljanja osnovne djelatnosti.

*Tablica 4: Podaci o rashodima i izdacima 2023.*

|  |  |  |  |  |  |
| --- | --- | --- | --- | --- | --- |
| Stavke | Plan 2023. | Ostvarenje 2022. | Ostvarenje 2023. | Ostvarenje plana | Usporedba razdoblja |
| 3 Rashodi poslovanja | 14.879.830 | 13.351.199 | **15.591.644** | 104,8% | 16,8% |
| 31 Rashodi za zaposlene | 11.655.640 | 10.436.647 | **12.485.776** | 107,1% | 19,6% |
| 311 Plaće (Bruto) | 9.667.300 | 8.902.275 | **10.598.192** | 109,6% | 19,1% |
| 312 Ostali rashodi za zaposlene | 354.200 | 320.345 | **377.883** | 106,7% | 18,0% |
| 313 Doprinosi na plaće | 1.634.140 | 1.214.027 | **1.509.701** | 92,4% | 24,4% |
| 32 Materijalni rashodi | 2.911.720 | 2.613.357 | **2.735.943** | 94,0% | 4,7% |
| 321 Nakn. troškova zaposlenicima | 368.460 | 370.508 | **401.835** | 109,1% | 8,5% |
| 322 Rashodi za materijal i energiju | 1.468.800 | 1.452.828 | **1.320.573** | 89,9% | -9,1% |
| 323 Rashodi za usluge | 782.460 | 574.105 | **739.380** | 94,5% | 28,8% |
| 329 Ostali nespom. rash. poslov. | 292.000 | 215.916 | **274.155** | 93,9% | 27,0% |
| 34 Financijski rashodi | 72.470 | 22.385 | **69.740** | 96,2% | 211,5% |
| 342 Kamate za primljene kredite | 66.470 | 6.855 | **66.490** | 100,0% | 870,0% |
| 343 Ostali financijski rashodi | 6.000 | 15.531 | **3.250** | 54,2% | -79,1% |
| 38 Ostali rashodi | 240.000 | 278.809 | **300.185** | 125,1% | 7,7% |
| 383 Kazne, penali i naknade štete | 240.000 | 278.809 | **300.185** | 125,1% | 7,7% |
| 4 Rashodi za nab. nefinancijske imovine | 98.700 | 4.561.801 | **67.221** | 68,1% | -98,5% |
| 41 Rashodi za nabavu neproizvedene dugotrajne imovine | 12.300 | 2.628 | **20.385** | 165,7% | 675,7% |
| 412 Nematerijalna imovina | 12.300 | 2.628 | **20.385** | 165,7% | 675,7% |
| 42 Rashodi za nabavu proizvedene dugotrajne imovine | 86.400 | 4.559.173 | **46.836** | 54,2% | -99,0% |
| 422 Postrojenja i oprema | 86.400 | 23.039 | **46.836** | 54,2% | 103,3% |
| 423 Prijevozna sredstva | 0 | 4.536.134 |  |   |   |
| 5 Izdaci za otplate zajmova | 907.200 | 453.613 | **907.227** | 100,0% | 100,0% |
| **Ukupni RASHODI i IZDACI (3+4+5)** | **15.885.730** | **18.366.613** | **16.566.092** | **104,3%** | **-9,8%** |

Kod pojedinih rashoda na drugoj razini računskog plana, postignute su, uvjetno rečeno, uštede u odnosu na plan, obzirom da neki planirani troškovi nisu realizirani, dok su neki rashodi veći od planiranih. Iskazana struktura rashoda karakteristična je za djelatnost Zavoda (Tablica 4, Grafikon 2).

Grafikon 2: Struktura rashoda poslovanja 2023.



Sve **obveze prema radnicima** u smislu plaće ili ostalih primanja izvršene su pravovremeno u iznosima utvrđenim Uredbom Vlade RH, Kolektivnim ugovorom i općim aktima po propisanoj vrijednosti koeficijenata.

Od prava utvrđenih Kolektivnim ugovorom pravovremeno i u pripadajućem iznosu isplaćene su:

* pomoći za vrijeme bolovanja, smrti i sl.
* jubilarne nagrade
* dar u naravi za Uskrs (poklon bon iskoristiv u trgovačkom maloprodajnom lancu)
* darovi djeci za dan Sv. Nikole u iznosu od 100 eur po djetetu
* otpremnine za odlazak u mirovinu
* regres za godišnji odmor u iznosu od 300 eur
* božićnica u iznosu od 300 eur.

**Rashodi za zaposlene** su veći za 7,1 % u odnosu na Plan, što je u apsolutnom iznosu veće za 830.136,21 eur. Rashodi za zaposlene u prihodima od HZZO-a iznose 90%, što je za oko 8 postotnih bodova više u odnosu na udio plaća prije epidemije bolesti COVID-19, a što ima za posljedicu nedostatak pokrića ostalih rashoda koji se financiraju od HZZO-a. Uz plaću, svim radnicima koji obavljaju poslove direktno ili indirektno vezane za pružanje zdravstvene skrbi pacijentima oboljelima od bolesti Covid-19, isplaćuje se nagrada u iznosu od 10 % bruto plaće čak i nakon proglašenja prestanka epidemije u svibnju 2023., sukladno važećim uputama Ministarstva zdravstva. Refundacija se potražuje od HZZO-a, međutim, operativno se knjiženje tog prihoda prebacilo iz sfere ugovornog odnosa (odjeljak 6731) u sferu tekućih pomoći od izvanproračunskih korisnika (HZZO-a) (odjeljak 6341).

**Materijalne rashode** čini, uz naknade zaposlenicima, preko 75 vrsta raznih rashoda za materijale, robu i usluge. Za ovu skupinu rashoda ukupno je utrošeno 2.735.943,26 eur. Dok se kod nekih rashoda uspjelo smanjiti potrošnju, neki rashodi prate cijene na tržištu i na njih Zavod ne može bitno direktno utjecati. Naknade troškova zaposlenicima premašila su planirane veličine u sva tri segmenta: u naknadama za prijevoz, u službenim putovanjima (veći broj putovanja u inozemstvo), ali i u stručnom usavršavanju zaposlenika što smatramo pozitivnom promjenom.

Dakle, materijalni rashodi su realizirani osjetno manje u odnosu na plan (94% plana) iz razloga što su se prema najavama predviđali veliki porasti cijena energenata. Gledano kroz realizaciju 2022./2023. navedeno se zbilo samo kod električne energije (porast vrijednosti Opskrbe bio je čak 100% ali je zbog paketa mjera konačni efekt iz 2022. na 2023. godinu iznosio +33%) dok su gorivo za vozila (-6%), toplana (-9%) i plin
(-13%) financijski realizirani u iznosima manjim nego godinu ranije. Manje su realizirane stavke poput sitnog inventara, automobilskih guma i radne odjeće, kojih je bilo dovoljno od nabave realizirane godinu ranije. Koliko je u određenoj mjeri Zavod manje utrošio za dijelove za vozila, toliko je povećao rashode za usluge održavanja vozila zbog novih vozila koja su u garantnom roku (dvije godine od datuma kupnje).

Iako su ostali rashodi poslovanja realizirani manje u odnosu na plan, vidljiv je njihov rast 2022./2023. poglavito zbog parničnih troškova i premija osiguranja.

**Financijski rashodi** su se povećali zbog otplate kamate na dugoročni kredit, planski, sukladno planu otplate, međutim nije bilo novog zaduživanja kreditom pa nije realizirana naknada za obradu kredita a prelaskom na euro su se bankovne usluge, troškovno gledano, prepolovile (izostala je provizija za kupnju eura, npr.)

**Za naknadu štete po sudskim sporovima** isplaćeno je 300.185 eur. Radi se o isplati prema radnicima po pravomoćnim presudama temeljem sudskih rješenja, mahom za prekovremene sate i za osnovicu, oboje realizirano više od planiranog, iako je vidljiv trend smanjenja za prekovremene sate a porasta isplata za osnovicu. Na 31.12.2023. evidentirana je 381 tužba za prekovremene sate (pravomoćno 294 predmeta) i 256 tužbi za osnovicu (pravomoćno 191 predmet).

Od niza ostalih sporova koji su u tijeku teško je predvidjeti koji će spor postati pravomoćan i u čiju korist. Mišljenja odvjetnika o ishodu tih postupaka su različita. Pojedini sporovi vode se duže od 10 godina, međutim par većih dobilo je smjer rješavanja pa je iznos vanbilančnih obveza smanjen sa 1.062.428,69 eur za 569.201,88 eur na 493.226,81 eur na dan 31.12.2023. Novost su tužbe (6 tužbi) vozača u timu SP koji traže koeficijent medicinskog tehničara.

|  |  |  |
| --- | --- | --- |
| TUŽITELJ | TUŽBENI ZAHTJEV | Opis predmeta |
| I.N. | Nije specificiran | naknada štete iz 2005. godine, 2007. prekid postupka  |
| Z.B i dr.(6) | 2.628.500,00 kn/ 348.861,90 EUR | naknada štete iz 2008., odlukom Vrhovnog suda RH od 28. 11. 2023. dopuštena je revizija |
| Z.B. | 60.000 kn/ 7.963,37 EUR | naknade štete – ozljeda na radu 2017.  |
| I.K. | 87.775,27 kn / 11.649,78 EUR | naknada štete – razlika plaće vozača HMP i SP,29.12.2023. uložena žalba |
| M.S. | 22.000 kn/2.919,90 EUR | naknada štete – ozljeda na radu 2019. |
| Ž.L. | 16.500,00 kn/2.189,93 EUR | naknada štete – ozljeda na radu 2019. |
| V.J.H | Nije specificiran | naknada štete; I.st. presudom odbijen tužbeni zahtjev za iznos od 247.240 kn i 442.907 kn. II.st. presudom preinačena- Zavodu naložena isplata 196.847 kn. Revizijom ukinuta II.st. presuda i vraćeno na ponovno suđenje. **Presuda je istovjetna prethodnoj presudi Županijskog suda,** uz  detaljnije obrazloženje dosuđenog iznosa naknade štete, a što je bila uputa Vrhovnog suda RH.  |
| R.L. | 32.000,00 kn/4.247,13 EUR | naknada štete – ozljeda na radu 2019.**7.12.2022. tužitelj povukao tužbu** |
| I.B.K | 199.560,00 kn/26.486,16 EUR | **12.9.2023. Zavod povukao tužbu**  |
| 6 tužbi |  | VOZAČI U TIMU SP TRAŽE KOEFICIJENT MED.TEHNIČARA |
| 381 tužba |  | PREKOVREMENI SATIpravomoćno: 294 predmeta |
| 256 tužbi |  | OSNOVICA IZ 2016.pravomoćno: 191 predmet |

Dodatna potencijalna obveza u iznosu 331.751,51 eura nastala u 2023. a koja se odnosi na poslovni događaj iz 2022., generirana je dopisom Ministarstva zdravstva od 8. studenoga 2023., gdje je Zavod obaviješten da u 2022. sredstva isplaćena od strane Ministarstva zdravstva temeljem Odluke o isplati razlike iznosa uvećanja plaće za prekovremeni rad radnicima u djelatnosti zdravstva i zdravstvenog osiguranja (NN 101/21), nisu od strane Zavoda utrošena namjenski te se slijedom navedenoga dopisa zahtijeva povrat sredstava putem Osnivača, Grada Zagreba, u državni proračun. Ne ulazeći u širu raspravu o nepostojanju odgovornosti Zavoda za utvrđivanje osnovice plaće u javnim službama, kao ni za nepravilni obračun plaće kroz COP, Zavod nije ni teoretski mogao prikazati da refundirane iznose može isplatiti dobavljačima osim da prekrši pravilo za zakonito, namjensko i svrhovito korištenje sredstava, jer je jasno komunicirano, i Osnivaču i Ministarstvu, da Zavod nema dospjelih obveza prema dobavljačima budući da sve svoje obveze podmiruje u roku, što predstavlja primjer poželjnog ponašanja i rijetkost je u zdravstvenom sustavu. Zavod je od dana zaprimanja dopisa o mogućem povratu u kontinuiranoj suradnji s Osnivačem te će se u 2024. vidjeti modalitet rješavanja situacije opisane predmetnim dopisom Ministarstva zdravstva.

U **nefinancijsku imovinu** u 2023. ukupno je uloženo 67.221,31 eur i to 32.152 za uređenje medicinsko prijavno-dojavne jedinice te ostatak najviše za mehaničku medicinsku opremu (za udlage, edukacijske lutke, reanimacijske ruksake i dr.). Nefinancijska imovina je financirana iz sredstava lokanog proračuna (36.152 eur) i sredstava tekuće godine (31.069 eur).

Tijekom godine isknjižena je i prodana dugotrajna imovina koja se odnosi na sedam vozila koja su prodana putem Ugovora o posredovanju sa TRCZ Automobili d.o.o.

Unutar nefinancijske imovine Zavod je u naravi nabavio sljedeće:

1. ulaganje u tuđu imovinu (lijeva i desna rampa Heinzelova, uređenje PDJ) 20.385 eur
2. medicinsku opremu (udlage, ruksaci, lutke, rezači odjeće, kovčezi) 17.082 eur
3. uredski namještaj (stolice i zvučni paneli za PDJ) 17.942 eur
4. računala i računalna oprema (pisači, računala, monitori) 5.974 eur
5. strojevi (mehanotronički tester grešaka vozila i dr. alati) 5.430 eur
6. razno (sprava za veslanje, grijalica) 408 eur

Od planiranih sredstava za nefinancijsku imovinu utrošeno je 68% sredstava budući da se zbog manjka prihoda odustalo od nabavke dviju skupih dizalica za automehaničarsku radionicu.

## Rezultati popisa imovine, potraživanja i obveza

Sukladno propisima izvršen je popis imovine, potraživanja i obveza (inventura).

Između ostalog utvrđeno je:

* da se na poslovnom računu i u blagajni na dan 31.12.2023. nalazilo 279.700,59 eur
* da su od strane Fine izdvojena sredstva u iznosu od 16.677,09 eur
* da su ukupna potraživanja za prihode poslovanja na dan 31.12.2023. iznosila 1.388.620,78 eur
* da su ukupne obveze za rashode poslovanja dan 31.12.2023. iznosile 4.892.555,48 (od čega dugoročni kredit 3.175.293,65 eur)

Govoreći o rashodima poslovanja u cjelini, važno je istaknuti da su sve obveze prema radnicima i dobavljačima, nastale u 2023., podmirene u propisanom i ugovorenom roku. Svi rashodi razdoblja obračunati su na propisani način.

*Tablica 5a: Podaci o obvezama na dan 31.12.2023.*

|  |  |  |  |
| --- | --- | --- | --- |
| Redni broj | Naziv obveze po vrstama rashoda | Ukupne obveze | Dospjele obveze |
| 1. | Obveze prema radnicima (231) | 1.208.027,01 | - |
| 2. | Obveze za materijalne rashode (232) | 462.176,31 | 57.432,68 |
| 3. | Obveze za financijske rashode (234) | 375,58 | - |
| 4. | Obveze za PDV, depozite, jamčevine (239) | 18.580,39 | - |
| 5. | Obveze za nabavu nefinancijske imovine (241+242) | 28.102,54 | 2.779,04 |
| 6. | Obveze za dugoročne kredite (264) | 3.175.293,65 | - |
| **7.** | **UKUPNO** | **4.892.555,48** | **60.211,72** |

Navedene obveze prema radnicima odnose se na plaću za prosinac isplaćenu 15. siječnja 2024. Ostale obveze odnose se na obveze prema dobavljačima za robe ili usluge isporučene do 31.12.2023. sa dospijećem plaćanja u 2024., kao i obveze za otplatu dugoročnog kredita koje dospijevaju u narednim godinama.

Gledajući po dobavljačima, na dan 31.12.2023. godine Zavod ima sljedeće dospjele obveze do 60 dana (TOP 10):

*Tablica 5b: Podaci o dospjelim obvezama na dan 31.12.2023.*

|  |  |  |  |  |
| --- | --- | --- | --- | --- |
| Rbr | Šifra | Ime | Nije dospjelo | Dospjelo 1-60 dana |
| 1 | 0231 | STORM COMPUTERS | 24.739,96 | 13.033,81 |
| 2 | 0838 | P & F ZAŠTITA D.O.O. | 9.442,80 | 9.442,80 |
| 3 | 0451 | DELTRON d.o.o. | 17.857,10 | 9.228,55 |
| 4 | 0242 | CROATIA OSIGURANJE D.D. | 16.442,59 | 8.215,25 |
| 5 | 0432 | PIN TEHNIKA d.o.o. | 0,00 | 7.776,00 |
| 6 | 0018 | VODOOPSKRBA I ODVODNJA | 1.535,90 | 1.987,63 |
| 7 | 0003 | ČISTOĆA d.o.o. | 557,90 | 1.480,01 |
| 8 | 0191 | INEL-MEDICINSKA TEHNIKA d.o.o. | 0,00 | 1.350,00 |
| 9 | 0182 | SNJEŽANA NOVA D.O.O. | 0,00 | 950,00 |
| 10 | 0030 | MUP RH-PU Zagrebačka | 791,51 | 841,28 |
|  |  | Ostali |  | 5.906,39 |
|  |  | Ukupno |  | 60.211,72 |

## Stanje novčanih sredstava

Gledajući posljednje tri poslovne godine kroz kretanje minimalnog mjesečnog salda po poslovnom računu, vidi se osjetno smanjivanje salda kao svojevrsne likvidnosne rezerve.

Saldo računa na 31.12.2023. možemo prema izvorima podijeliti na sljedeći način:

|  |  |
| --- | --- |
| Iznos | Izvor financiranja |
| 89.402,51 | 111 Opći prihodi (Grad Zagreb) |
| 45.230,01 | 311 Vlastiti prihodi |
| 49.540,22 | 431 Prihodi za posebne namjene (HZZO) |
| 72.782,54 | 521 Pomoći iz dr. proračuna (MIZ sanacijska pomoć povodom sudskih tužbi) |
| **256.955,28** | **Ukupno na 31.12.2023.** |

## Izvještaj o zaduživanju na domaćem i stranom tržištu novca i kapitala

Nastavni zavod za hitnu medicinu Grada Zagreba u izvještajnom razdoblju 01.01.-31.12.2023. nema novih primitaka po osnovi novog zaduživanja, a pregled postojećeg zaduženja sastavni je dio tablica Izvještaja o godišnjem izvršenju.